Tipsport liga

**Tipsport liga** (do apríla 2025 *Tipos extraliga*, do septembra 2020 *Tipsport liga*, do septembra 2015 *Tipsport extraliga*, do septembra 2011 *Slovnaft extraliga*, do januára 2007 *T-Com extraliga*) je najvyššia klubová súťaž na Slovensku v ľadovom hokeji, ktorú organizuje Slovenský zväz ľadového hokeja. V každej sezóne hrá 12 klubov. 1 – 6. miesto postupuje do štvrťfinále playoff, 7 – 10. miesto do osemfinále playoff a 12. miesto zostupuje do Tipos Slovenskej hokejovej ligy. Od sezóny 2018/2019 v lige hrali dve sezóny aj dva tímy z Maďarska, v sezóne 2020/2021 iba jeden. Od sezóny 2021/2022 nehrá v lige žiaden maďarský klub.

## Základné pravidlá súťaže

Slovenská hokejová Tipsport liga je dlhodobá súťaž hokejových mužstiev. Delí sa na základnú časť, ktorá sa obvykle začína v septembri (v súčasnosti ju hrá 12 mužstiev) a play-off, ktoré sa zvyčajne začína v marci. Od sezóny 2024/25 sa základná časť rozdelí do dvoch konferencii na západnú a východnú konferenciu po šesť tímov. Dvanásť tímov odohrá štvorkolovo každý s každým a ďalších desať stretnutí odohrajú tímy v rámci dvoch konferencií do ktorých sa tímy rozdelia t.j. (doma a vonku s piatimi súpermi). Zápasy v rámci dvoch konferencií nahradia tzv. regionálne kolá z predchádzajúcich ročníkov Tipsport ligy. V porovnaní s uplynulou sezónou, v ktorej odohrali tímy v základnej časti 50 zápasov, v novej sezóne nastúpia na 54 duelov. Posledný tím opäť vypadne a nahradí ho víťaz Tipos Slovenskej hokejovej ligy.  

V základnej časti sa hrá systémom každý s každým a navyše šesť zápasov proti tímom zo svojho regiónu, teda celkovo 50 kôl. Potom prvých šesť tímov postúpi priamo do play-off. Tímy umiestnené na 7.-10. mieste hrajú predkolo play-off. Tím umiestnený na 11.mieste končí sezónu. Tím umiestnený na poslednom mieste zostúpi do 1.ligy. 

Zápasy sa bodujú nasledovne: výhra v riadnom hracom čase (3 body), výhra po predĺžení (2 body), prehra po predĺžení (1 bod), prehra v riadnom hracom čase (0 bodov). Zápasy sa od sezóny 2006/07 v základnej časti nemôžu skončiť remízou, a tak po nerozhodnom výsledku po troch tretinách nasleduje 5-minútové predĺženie. Ak je niektorý z hráčov vylúčený a dĺžka vylúčenia po skončení riadnej hracej doby neuplynula, toto vylúčenie pokračuje aj v predĺžení (toto pravidlo platí len počas základnej časti). Predĺženie sa končí uplynutím piatich minút čistého hracieho času alebo gólom. Ak sa počas predĺženia nerozhodne, nasledujú po čiastočnej úprave ľadovej plochy samostatné nájazdy. Piati hráči z každého mužstva majú striedavo k dispozícii po jednom samostatnom nájazde. Víťazným tímom zápasu sa stáva tím, ktorý v samostatných nájazdoch dal viac gólov. Ak je aj tento stav nerozhodný, pokračuje sa v samostatných nájazdoch po dvojiciach, kým sa nerozhodne o víťaznom mužstve. Konečný výsledok je po predĺžení a samostatných nájazdoch výsledok po troch tretinách, plus jeden gól v prospech víťazného mužstva. Od sezóny 2018/19 sa odovzdáva trofej Pohár Dušana Pašeka pre víťaza základnej časti.

V play-off od sezóny 2016/17 prišlo k zmene formátu predĺženia. Prvé štyri zápasy série v prípade remízy pokračujú klasicky 10-minútovým predĺžením so štyrmi hráčmi na oboch stranách, ak sa počas neho nerozhodne, nasledujú samostatné nájazdy. Od piateho stretnutia sa však rozstrel ruší, diváci uvidia 20-minútové predĺženia 5 na 5 až do strelenia tzv. zlatého gólu. Od sezóny 2018/19 prišlo k zmene formátu play-off. Do play-off postupuje desať najlepších mužstiev, pričom šesť najlepších postupuje priamo do štvrťfinále a tímy umiestnené na 7.-10. mieste hrajú predkolo o play-off na tri víťazné zápasy vo formáte siedmy proti desiatemu a ôsmy proti deviatemu klubu. Víťaz Tipsport ligy získa Pohár Vladimíra Dzurillu.

## Tipsport ligové kluby v sezóne 2025/2026
V sezóne 2025/2026 v nej hrá 12 mužstiev.
Posledné dva tímy v tabuľke po základnej časti odohrajú baráž s víťazmi semifinálových sérii SHL.

## Názvy ligysponzori

## Sezóny

Pozn. **Hrubým písmom** je označený najlepší strelec Slovenskej hokejovej extraligy v histórii našej najvyššej slovenskej hokejovej súťaže.

## Účasť v lige

## Historická tabuľka základnej časti všetkých klubov extraligy (1993/19942025/2026)

8.2.2026

## Ocenenia

### All Stars tímy ligy

* 1998Miroslav Šimonovič – Róbert Pukalovič, Ján Varholík – Vlastimil Plavucha, Igor Rataj, Zdeno Cíger
* 1999Pavol Rybár – Ľubomír Višňovský, Vladimír Vlk – Zdeno Cíger, Roman Iľjin, Igor Liba
* 2000Radovan Biegl – Ľubomír Višňovský, Róbert Pukalovič – Richard Kapuš, Zdeno Cíger, Vlastimil Plavucha
* 2001Pavol Rybár – Róbert Pukalovič, Martin Hlavačka – Richard Šechný, Zdeno Cíger, Peter Fabuš
* 2002Miroslav Šimonovič – Dušan Milo, Radoslav Hecl – Jaroslav Török , Richard Šechný, Juraj Halaj
* 2003Pavol Rybár – Vladimír Vlk, Juraj Kledrowetz – Arne Kroták, Zdeno Cíger, Richard Kapuš
* 2004Karol Križan – Petr Pavlas, Andrej Meszároš – Martin Bartek, Roman Kukumberg, Peter Fabuš
* 2005Karol Križan – Ľubomír Višňovský, René Vydarený – Miroslav Šatan, Michal Handzuš, Pavol Demitra
* 2006Miroslav Lipovský – Dušan Milo, Peter Podhradský – Arne Kroták, Andrej Kollár, Miroslav Kováčik
* 2007Sasu Hovi – Daniel Babka, Marcel Šterbák – Marek Uram, Tibor Melichárek, Roman Kukumberg
* 2008Sasu Hovi – Michal Sersen, Jozef Kováčik – Stanislav Gron, Andrej Kollár, Žigmund Pálffy
* 2009Július Hudáček – Jan Hranáč, Ján Tabaček – Rudolf Huna, Juraj Mikúš, Žigmund Pálffy
* 2010Július Hudáček – Peter Frühauf, Peter Mikuš – Rudolf Huna, Ján Pardavý, Žigmund Pálffy
* 2011Július Hudáček – Ján Tabaček, Radoslav Suchý – Miroslav Zálešák, Arne Kroták, Stanislav Gron
* 2012Branislav Konrád – Ivan Švarný, Ján Tabaček – Žigmund Pálffy, Miroslav Šatan, Libor Hudáček
* 2013Tomáš Tomek – Peter König, Martin Štrbák – Marcel Haščák, Lukáš Jurík, Žigmund Pálffy
* 2014Rastislav Staňa – Peter König, Martin Štrbák – Roman Tománek, Jozef Stümpel, Richard Jenčík
* 2015Branislav Konrád – Adam Jánošík, Mislav Rosandič – Roman Tománek, Jozef Stümpel, Gabriel Špilár
* 2016Michal Valent – Ivan Ďatelinka, Jameson Milam – David Laliberté, Juraj Majdan, Judd Blackwater
* 2017Jason Bacashihua – Matthew Maione, Jameson Milam – Tomáš Surový, Marek Hovorka, Ladislav Nagy
* 2018Michal Valent – Tomáš Starosta, Nick Ross – Branko Radivojevič, Michal Krištof, Éric Faille
* 2019Michal Valent – Tomáš Starosta, Ivan Ďatelinka – Róbert Lantoši, Samuel Buček, Ladislav Nagy
* 2020v rámci ankety Hokejista roka bol galavečer odovzdávania cien zrušený pre obavy z nového koronavírusu
* 2021Robin Rahm – Carl Ackered, Adam Drgoň – Marcel Haščák, Dávid Skokan, Radovan Bondra
* 2022Marcel Melicherčík – Šimon Nemec, Matt MacKenzie – Samuel Buček, Samuel Takáč, Pavol Regenda
* 2023Stanislav Škorvánek – Matt MacKenzie, Jordon Southorn – Max Gerlach, Michal Chovan, Brant Harris
* 2024Stanislav Škorvánek – Igor Merezhko, Alex Breton – Samuel Buček, Olivier Archambault, Kaspars Daugavinš
* 2025Jaroslav Janus – Miguel Tourigny, Max Gildon – Samuel Buček, Adam Cracknell, Andrew Calof

### Najužitočnejší hráč extraligy
Toto ocenenie sa odovzdávalo od roku 2003 do roku 2005

* 2003Arne Kroták
* 2004Zdeno Cíger
* 2005Pavol Demitra

### Zlatá korčuľa
* Cena pre najužitočnejšieho hráča play-off
* Špeciálnu trofej vytvorila sochárka Mira Podmanická.

### Zlatá prilba 2014-2020
* Cena pre najkrajší gól Tipsport ligy
* Špeciálnu trofej vytvorila sochárka Mira Podmanická.

### Krištáľový puk
* Cena Borisa Sádeckého pre najkrajší gól Tipos extraligy

### Najlepší hráč mesiaca Tipsport ligy

## All Stars Game (Zápas hviezd)

* v roku 2020 na All-star bojoval aj tím Alumni ktorí tvorili legendy bývalí hráči z reprezentácie Slovenska a ich body sa nezapočítavali.

## All Star Cup 2018

### Tabuľka

## Kaufland Winter Classic Game 2019-2023 (Zápas pod holým nebom)

## Pozri aj
* Majster Slovenska v ľadovom hokeji
* Tipos Slovenská hokejová liga
* 2. hokejová liga

## Poznámky


## Referencie

## Externé odkazy
* www.tipsportextraliga.sk
* Slovenský zväz ľadového hokeja
* Slovenské hokejové ligyhistorické i aktuálne tabuľky a výsledky
* Zlatý puk 2013
* Extraliga výsledkyvýsledky a tabuľka




Extraliga
Kategória:Hokejové ligy